224 CORRESPONDANCE DE FRANCOIS HOTMAN. 
LXXXV. 
François Hotman à la femme de Jean Hotman. ’) 
Affaires de famille et de querre. 
20 mai 1587. 
Ma fille. Vostre lettre du second de mars m’a esté rendue il y 
a environ quinze iours seullement; et n’ay jamais veu aultre lettre 
de vous, ni de mon filz, vostre mari, depuis deux ans, sinon une 
Van passé, et depuis celle, qui m'a escritte le 20e de febvrier. 
Sur quoy je vous diray, que vostre susdicte lettre me fut rendue 
en la présence de monsieur de Garancères, vostre oncle, avec 
lequel j’avoys pris congnoissance peu de iours auparavant que 
monsieur de Sancy, général de nostre armée, me dit en sa pré- 
sence: voyci un gentilhomme, qui est oncle de vostre belle fille. 
Vous pouvez penser, quel plaisir ce fut et à luy et à l’aultre. 
Car de ma part, je ne saurois encor l’heur et faveur de Dieu, 
qui m'est avenu par vostre alliance, que par un eschollier alle- 
mand, qui n’en parloyt qu'à demi. Mais nostre ioye fut bien 
augmentée, quant peu de iours aprés je receu lesdits lettres de 
mon filz, par lesquelles j’entendis, que vous me deviez faire bien 
tost grand pére d’un petit Anglois ou Angloise. Je supplie nostre 
bon Dieu, qu’il vous en face la grace et à moy avec, vous pou- 
vant assurer, que le grand tesmoinage, que j’ay receu de vostre 
vertu et piété par les lettres, que monsieur de la Faye et aul- 
tres m’escrivirent il y a fort longtemps, m’a fait raieunir de vingt 
ans; et ne désire rien plus en ce monde que de vous voir et 
accoller et mourir (quant il plaira à Dieu) entre vos mains. 
Cependant je vous puis assurer, qu’avant qu'il passe quatre moys, 
vous entendrez Dieu aidant nouvelles de moy, qui résiouiront et 
vous et vostre mari; sans vous en dire davantage, sinon que vous 
priez tous deux Dieu pour moy. Car je pense bien iour et nuit 
et à vous et à mes filles ?), qui vous baisent bien humblement 
1) Jean Horman, depuis 1582 secrétaire du Comte de LEYCESTER, se trouvait 
alors à Londres avec son maître, retourné des Pays-Bas depuis la fin de 1586. 
3) Il était alors à Genève avec trois filles „grandes natu” (Æpist. Hotom. 
p. 238). 
